Matrika Prasad Yadav

Matrika Prasad Yadav (født i 1958 (?) Kharauda, Dhanusa i det sentrale Tarai) er en kommunistleder i Nepal. Han var statsråd i Nepal med ansvaret for industri, handel og forsyninger, frem til landets statsminister og president den 20. desember 2020 utløste en konstitusjonell krise ved å oppløse nasjonalforsamlingen. Statsminister Khadga Prasad Sharma Oli og president Bidhya Devi Bhandari tilhører siden 2015 det samme partiet som M P Yadav, men partiet har vært herjet av splittelser i en årrekke. En av grunnene til splittelsene er at fraksjonene beskylder hverandre for å være for tett knyttet til henholdsvis Kina og India. Et vesentlig element i dette er uenighet om hvorvidt Nepal bør undertegne den såkalte «Millenium Challenge Cooperation» (MCC), som er utkastet til en bilateral bistandsavtale med USA som kritikere hevder vil føre til at Nepal mister en del av sin selvråderett. Lederen av regjeringspartiet, Prachanda, erklærte den 24. januar 2021 at statsminister Oli var utvist fra regjeringspartiet fordi Oli ville signere MCC-avtalen og dermed overgi makt til USA. Den 4. februar erklærte Prachanda og NKP generalstreik. I kjølvannet av dette brøt det ut demonstrasjoner i Nepal. Politiet gikk til angrep på demonstranter med tåregass og skarpe skudd, og M P Yadav ble hardt såret i et slikt sammenstøt. Han måtte flys til den indiske hovedstaden Dehli for å få behandling.M P Yadav har i mange år vært medlem av politbyrået i det kommunistisk-maostiske partiet NKP (Maobadi). Han har vært partiets fremste leder i Tarai, som er det tropiske distriktet langs den sørlige grensen til India.


== Ung-kommunist ==
M.P. Yadav skal ha blitt medlem av kommunistpartiet da han var 19 år gammel. Bakgrunnen skal ha vært at hans familie ble utsatt for hard føydal undertrykkelse, og Yadav tok opp kampen. Han ble fengslet første gang på 1970-tallet.


== Verv på 2000-tallet ==
I november 2001 blei han med i Nepals Forente Revolusjonære Revolusjonsråd, som da var revolusjonsregjeringa til NKP(M).
På et tidspunkt skal han ha skrevet et brev til ledelsen av NKP(M) der han protesterte mot diskriminering av madhesi-medlemmer i partiet og trakk seg fra sine verv. Perioden han var ute av alle verv kan ikke ha vært langvarig (hvis han kom så langt?), så han må ha fått medhold på de viktigste eller alle punkter.
I 2003 var han en del av delegasjonen fra NKP(M) som forhandla med Nepals regjering under den 2. våpenhvilen i borgerkrigen i Nepal.
25. januar 2004 blei M.P. Yadav proklamert som regjeringssjef i Madesh Autonome Region på et massemøte i Sarlahi.


== Samarbeid med J.K. Goit og Upendra Madav ==
M.P. Yadav samarbeida med flere ledere som seinere kom til å bli blant NKP(M)s bitreste fiender i Tarai.
Han rekrutterte Jay Krishna Goit til partiet. Goit satt i folkerådet fra 2001 og blei den første lederen av NKP(M)s frigjøringsfront for Tarai, Madhesi Mukti Morcha. Da Goit i juli 2004 sammen med sine tilhengere brøyt med NKP(M) og oppretta sin egen organisasjon Janatantrik Terai Mukti Morcha (JTMM) skal en av grunnene ha vært at M.P. Yadav og ikke han blei leder for revolusjonsregjeringa i Madhes. (Ironisk nok skal Goit ha vist til Yadavs tidligere kritiske brev da han gikk ut.) M.P. Yadav fulgte også Goit som leder for Madhesi Mukti Morcha.
Matrika Prasad Yadav samarbeida også nært med Upendra Yadav, lederen av Madhesi Janaadhikar Forum (MJF).


== Fengsel 2004–2006 ==
I februar 2004 blei M.P. Yadav arrestert i Delhi, India sammen med Suresh Ale Magar og Upendra Yadav. Uprenda Yadav blei frigitt i India. Etter dette fulgte bruddet mellom U. Yadav og maoistene.
M.P. Yadav og S.A. Magar blei snart utlevert til Nepal, der de satt fengsla i Kathmandu til etter seieren i demokratiopprøret Jana Andolan II og frigitt i mai 2006. M.P. Yadav fortalte at han blei torturert under fengselsoppholdet.


== Etter Jana Andolan II ==
Sommeren 2006 sa M.P. Yadav på en pressekonferanse at Goits JTMM i praksis hadde gått til krig mot maoistene, etter at JTMM-aktivister hadde skutt NKP(M)s kadre.
15. januar 2007 blei han utnevnt til en av NKP(M)s 73 medlemmer av Nepals overgangsparlament 2007.
I begynnelsen av februar 2007 blei han utnevnt til medlem as sekretariatet i Revolusjonsrådet som nå var den samlende enhetsfronten som representerte de forskjellige masseorganisasjonene til NKP(M).
1. april 2007 blei han utnevnt til minister for skogs- og jordvern, som en av NKP(M)s 5 representanter i Nepals overgangsregjering 2007.
NKP(M) er et maoistisk parti, og i årenes løp har det vært en rekke splittelser og fraksjoner i partiet. I 2009 startet Yadav en ny fraksjon, og i 2012 brøt Mohan Vayida og hans støttespillere ut og dannet en ny gruppe utenfor partiet.I 2015 fikk Nepal en ny grunnlov.Da kommunistlederen Prachanda i 2016 var klar til å ta over som statsminiter i Nepal, sendte han Yadav til Beijing for å berolige kinesiske myndigheter om at den nye regjeringen i Nepal ville respektere de bilaterale avtalene som den avsatte statsministeren Prasanda hadde inngått med Kina.Sommeren 2020 ble det hevdet at den sittende statsminister KP Sharma Oli forsøkte å skape splttelser i partiet for at han selv skulle kunne beholde makten. I den forbindelse uttalte Yadav til indiske Economic Times at han forventet en splittelse, men at partiets arbeidsutvalg («Standing Committee»), som Matrika Yavad selv var medlem av, trolig ville sette en stopper for det han kalte «Olis autokratiske opptreden» fordi partiet «ikke kunne tolerere» dette lenger.Den 20. desember 2021 oppløste statsminister Khadga Prasad Sharma Oli og president Bidhya Devi Bhandari nasjonalforsamlingen i Nepal. Dette utløste en konstitusjonell krise i landet. I et intervju med Matrika Prasad Yadav


== Se også ==
NKP (Maobadi)
NKP (Maobadi) – historie
NKP (Maobadi) – masseorganisasjoner
Tarai
Madhesi


== Referanser ==